এক বুক স্বপ্ন নিয়ে বিশ্ববিদ্যালয়গুলোর আঙিনা থেকে ডিগ্রি নিয়ে বের হন একেকজন স্বপ্নবাজ তরুন-তরুনি। সেই স্বপ্নেই তো বিভোর ছিলেন মাহিদ ভাই। স্বপ্নবাজ হওয়ারই কথা।শাহজালাল বিজ্ঞান ও প্রযুক্তি বিশ্ববিদ্যালয়ের বার্তা সাস্টনিউজ২৪.কম, আবৃত্তি সংসদ, সাস্টিয়ান সাইক্লিস্টসহ অনেক সৃজনশীল সংগঠনের সাথে যুক্ত। আমি দেখেছি, এ সকল সংগঠনে উদারমনা, স্বপ্নবাজ ছেলে-মেয়েগুলোই আসে। এগুলো থেকে আর্থিক লাভবান হওয়ার কিছু নেই কেবলই আছে মানসিক শান্তি! এরা রাজনীতির ধার ধারে না, নিতান্ত বাধ্য হয়ে কেউ কেউ এক আধটু যুক্ত থাকে। এদের আলাদা একটি আদর্শ থাকে… সেখানে কেবলই দেশের প্রতি অগাধ ভালোবাসা ও দায়িত্বশীলতা। সাথে থাকে এক বুক স্বপ্ন। মাহিদ ভাইয়ের কথাই ধরেন না… উনার ফেইসবুক ইন্ট্রো তে দেওয়া “I am very simple. I want to see a big dream. I make my dream real.”